

**JAVNA USTANOVA**

**LUČKA UPRAVA SISAK**

**Rimska 28, 44000 Sisak**

Klasa:001-01/17-03/01

Urbroj:376-02-01-18-1

Sisak, 10.4. 2018.god.

**OPERATIVNI PROGRAM GRAĐENJA I MODERNIZACIJE LUČKIH GRAĐEVINA JAVNE USTANOVE LUČKE UPRAVE SISAK**

**ZA 2018. GOD.**

Operativni program građenja i modernizacije lučkih građevina Javne ustanove Lučke uprave Sisak za 2018. godinu planiran je u skladu s Godišnjim programom rada i Financijskim planom Javne ustanove Lučke uprave Sisak za 2018. godinu (Klasa 400-01/17-02/01,Urbroj:376-02-01-17-3). od 4.12.2017.godine, Odlukom o financiranju Lučkih uprava unutarnjih voda iz Državnog proračuna Republike Hrvatske za 2018. godinu sa Aktivnosti A570447- Gradnja i modernizacija lučkih građevina u unutarnjoj plovidbi (Klasa:402-08/18-01/9;Urbroj:530-03-3-2-18-1) od 29.ožujka 2018.godine

Ukupan iznos odobrenih sredstava za građenje i modernizaciju lučkih građevina predviđen je na stavci kako slijedi:

* Državni proračun Republike Hrvatske za 2018. godinu

A570447 – Gradnja i modernizacija lučkih građevina u unutarnjoj plovidbi, račun 3821 Kapitalne donacije neprofitnim organizacijama u iznosu

* 1.600.000,00 kuna za projekte Komunalno pristanište i Razvoj pristaništa
* 492.300,00 kuna vlastitih sredstava za razvoj pristaništa i opremu

**1. KOMUNALNO PRISTANIŠTE**

Početak izgradnje komunalnog pristaništa na rijeci Kupi u okviru prve faze obuhvaća radove iskopa i zamjene materijala u zonama sjeverne i istočne obale. Svi radovi u ovoj fazi obavljaju se do kote 94 m.n.m. što predstavlja srednju vrijednost cijelog zahvata u rasponu od 100 do 88 m.n.m. U sklopu ovih aktivnosti urediti će se dio gradske šetnice dužinom koja pripada teritoriju pristaništa, formirati plato za izgradnju objekta lučice i parkinga i obaloutvrdu te cijelom dužinom ugraditi niz čeličnih talpi u sklopu geotehničke stabilizacije zone izgradnje. To obuhvaća zemljane radove i radove na uklanjanju vegetacije, armirano betonske radove formiranja profila, ugradnju cijevnih koridora za polaganje budućih instalacija i opremanje šetnice.

* Državni proračun u iznosu 1.500.000,00 kuna

**2. RAZVOJ PRISTANIŠTA**

- izrada idejnog projekta pristaništa Zagreb

- izrada projekta uređenja interijera budućeg muzeja unutarnje plovidbe u sklopu projekta Info centar industrijske baštine-Holandska kuća

- izrada idejnog projekta brane za odbijanje plutajućih objekata i naplavina u sklopu JPP.

- nabavka podizne platforme i samohodnog uređaja za transport invalida kao obavezne opreme za pristupni most u sklopu JPP

- opremanje interijera JPP



* Državni proračun u iznosu 100.000,00 kuna
* Vlastita sredstva u iznosu 469.000,00 kuna

**3. OPREMA -** Opremanje hardverom i softwerom radi što boljeg i kvalitetnijeg čuvanja podataka, istraživanja i upravljanja projektima.

* Vlastita sredstva u iznosu 23.300,00 kuna

RAVNATELJ

Ivica Štefičić, dipl. iur.



**JAVNA USTANOVA**

**LUČKA UPRAVA SISAK**

**Rimska 28, 44000 Sisak**

Klasa:001-01/1 8-03/01

Urbroj:376-02-01-18-2

Sisak, 10.4.2018.god.

**OPERATIVNI PROGRAM ODRŽAVANJA LUČKIH GRAĐEVINA JAVNE USTANOVE LUČKE UPRAVE SISAK ZA 2018. GODINU**

Operativni program održavanja lučkih građevina Javne ustanove Lučke uprave Sisak za 2018. godinu planiran je u skladu s Godišnjim programom rada i Financijskim planom Javne ustanove Lučke uprave Sisak za 2018. godinu(Klasa 400-01/17-02/01,Urbroj:376-02-01-17-3). od 4.12.2017.godine, Odlukom o financiranju Lučkih uprava unutarnjih voda iz Državnog proračuna Republike Hrvatske za 2018. godinu sa Aktivnosti A754031 – Poticanje redovnog obavljanja javne službe lučkih uprava (Klasa:402-05/18-01/2; Urbroj:530-03-3-2-18-1) od 29. ožujka 2018.godine.

Ukupan iznos odobrenih sredstava za održavanje lučkih građevina predviđen je na stavci kako slijedi:

* Državni proračun Republike Hrvatske za 2018. godinu na A 754031

Poticanje redovnog obavljanja javne službe lučkih uprava, račun 3811 Tekuće donacije u novcu, u iznosu od 2.000.000,00 kuna - za tehničko održavanje lučkog područja

i 1.307.300,00 kuna vlastitih sredstva za operativno upravljanje

**1. ODRŽAVANJE LUČKOG PODRUČJA**

Bazen Galdovo – 500.000,00 kuna

* Čišćenje akvatorija zbog nesmetanog prihvata plovila na navoz, te održavanje dubina na kliznim stazama kolica lučkog područja Galdovo
* Postavljanje i održavanje oznaka lučkog područja, uklanjanje naplavljene vegetacije sa pontona Barbara i sustava za vezivanje
* Zbog izvanrednih mjera i visokih vodostaja skidanje i uklanjanje elektromotora i ostalih tehničkih sredstava sa poplavnog područja

Bazen Crnac - 400.000,00 kuna

* Nadzor prilikom prihvata TT-a ili tankera , a odnosi se na nadzor pravilnosti pristajanja
* Postavljanje zaštitnih brana za vrijeme trajanja pretovara
* Dežurstvo za vrijeme iskrcaja tereta
* Postavljanje i održavanje oznaka lučkog područja i obalne signalizacije

Održavanje pristaništa – 300.000,00 kuna

* Održavanje dubine na poziciji javnog putničkog pristaništa na rijeci Kupi
* Održavanje rampe na poziciji sustava za spuštanje - dizanje plovila na rijeci Kupi
* Sezonska i privremena pristaništa
* Pristanište DB 2 Lonjsko polje

Pontoni – 400.000,00 kuna

* Pozicioniranje pontona na određenu lokaciju
* Redovna kontrola, pozicioniranje prilagodbom na trenutni vodostaj, dnevno, tjedno ili mjesečno
* Uklanjanje naplavina sa pontona i sustava vezivanja
* Zamjena i dopuna osnovne opreme
* Redovni mjesečni obilasci, provjere pontona i sitni popravci
* Popravak drvenih platoa izmjenom dotrajalih dasaka
* Temeljna obnova AKZ premaza na dva pontona
* Izvlačenje sezonskih pontona i pripadajućih sustava
* Poslovi čuvanja pontona na suhom vezu
* Dežurstvo i dnevni obilazak svih pontona u periodu proglašenja redovnih mjera zaštite od poplave ili još viših vodostaja, a kod proglašenja izvanrednih mjera uklanjanje izvlačenjem na obalu gdje je to omogućeno
* Prihvat i otprema putnika (pristan Biokovo i sezonski pontoni)
* Opskrba bodova vodom (na pontonu Biokovo i Barbara)

Plovila – 400.000,00 kuna

Al-eko brodica RH-23-SK, gliser 01-SK, remorker, Studva – usluga suhog veza, održavanja i servis intervala

OPERATIVNO UPRAVLJANJE – 1.307.300,00 kuna vlastita sredstva

Rashodi za radnike sadrže neto plaće zaposlenih (pet zaposlenih), doprinose na i iz plaće, poreze i prireze, regres, božićnicu.

Materijalni rashodi koji sadrže troškove službenih putovanja, naknade članovima upravnog vijeća Lučke uprave Sisak, naknade drugim osobama izvan radnog odnosa (ug.o djelu), rashode za usluge u koje su svrstani rashodi telefona, pošte, prijevoza, usluge tekućeg i investicijskog održavanja, komunalne usluge, intelektualne usluge, računalne usluge te ostale usluge kao što su geodetske, usluge bilježnika.

U materijalnim rashodima sadržani su i rashodi za energiju, uredski materijal, sitni inventar, premije osiguranja, reprezentacija, članarine.

Financijski rashodi sadrže rashode za platni promet i naknade banke.

RAVNATELJ

Ivica Štefičić, dipl. iur.